KIRJALLINEN KYSYMYS E-3691/00 esittäjä(t): Jorge Hernández Mollar (PPE-DE) komissiolle. Malagan maataloustuotannon lasku.



Virallinen lehti nro 187 E , 03/07/2001 s. 0028 - 0028



KIRJALLINEN KYSYMYS E-3691/00 esittäjä(t): Jorge Hernández Mollar (PPE-DE) komissiolle (29. marraskuuta 2000) Aihe: Malagan maataloustuotannon lasku Andalusian maatalousalaa käsittelevän vuosiraportin mukaan Malagan provinssin maataloustuotanto laski vuonna 1999 epäinhimilliset 19 prosenttia. Näin masentava tulos on monien syiden summa. Syitä ovat muun muassa kuivuus, monien alasektoreiden, kuten metsätalouden, negatiivinen toiminta ja työvoiman siirtyminen maaseudulta alueille, joilla tuotetaan nuorille houkuttelevimpia tuotteita. Näin hälyttävän negatiivisen tuloksen vuoksi on kuitenkin otettava selville, mihin toimiin voidaan ryhtyä sen estämiseksi, että sama tapahtuisi jonakin toisena vuotena. Katsooko komissio, että sen on tuettava taloudellisesti sellaisia toimia, joiden avulla voidaan tutkia vuoden 1999 Malagan maataloustuotannon masentavan tuloksen syitä, ja tarjottava toimintakehys Malagan provinssin maatalousalan uudelleen vauhdittamiseksi? Franz Fischlerin komission puolesta antama vastaus (6. helmikuuta 2001) Parlamentin jäsenen mainitsemat Malagan provinssin maataloustuotannon laskuun vuonna 1999 liittyvät tiedot lienevät peräisin Unicaja-järjestön julkaisemasta Andalusian maatalousalaa käsittelevästä vuosikertomuksesta. Kertomuksessa mainitaan maatalouden lopputuotannon laskeneen 18,7 prosenttia ja metsätalouden lopputuotannon 17,4 prosenttia, kun taas karjatalouden lopputuotanto on noussut 16,69 prosenttia. Tämä osoittaa maatalouden lopputuotannon laskeneen kokonaisuudessaan 11,36 prosenttia. Näitä makrotaloudellisia lukuja tarkasteltaessa on huomattava, että niitä on analysoitava edellisten vuosien lukujen pohjalta. Näin vältetään ilmastollisista eroista johtuvat vaihtelut, joita väistämättä esiintyy maataloustuotannossa vuosittain. Niinpä esimerkiksi kertomuksen jaksoa 19901999 koskevista tiedoista käy ilmi, että viimeisenä vuotena havaittu voimakas lasku johtuu osittain kahtena edellisenä vuotena todetuista epätavallisen hyvistä luvuista ja toisaalta kuivuuden vaikutuksista viimeisen satovuoden aikana. Maataloustuotannon määrä vakaana valuuttana vuosina 1997 ja 1998 osoittaa 51,46 ja 12,71 prosentin kasvua edelliseen satovuoteen verrattuna, mikä vastaavasti vakaana valuuttana merkitsee 63 606 miljoonan pesetan ja 71 692 miljoonan pesetan summia. Määrät ovat tuntuvasti korkeampia kuin edellisinä vuosina keskimäärin, jolloin ne olivat noin 40 00050 000 miljoonaa pesetaa, sekä vuonna 1999, jolloin summa oli 58 287 miljoonaa pesetaa. Tarkasteltaessa eri alasektoreita viime vuoden aikana voidaan huomata tuotannon laskun selvästi johtuvan ilmastollisista olosuhteista, mikä ilmenee maataloustuotannossa tapahtuneesta laskusta. Tuotanto yltää vain noin 40 prosenttiin edellisvuotisesta viljelyksillä, joita ei kastella (viljakasvit) ja teollisuuden tarpeisiin tarkoitetuilla viljelyksillä (öljykasvit). Metsätaloudessa lasku on puolestaan 17,4 prosenttia. Kaikkiin näihin tuotannonaloihin on vaikuttanut voimakkaasti sademäärien väheneminen satovuoden aikana. Lähteenä käytetyn kertomuksen luvut ovat täysin perusteltuja. Kertomuksessa tuodaan esiin satovuoden ilmastolliset olosuhteet, joista ilmenee, että vuonna 1999 kertynyt kokonaissademäärä oli vähäisempi kuin jakson 19611998 sademäärien keskiarvo kaikkialla Andalusiassa. Melkein kaikilla alueilla sademäärät jäivät alle puoleen keskimääräisestä. Parhaillaan hyväksyttävänä olevassa toimenpideohjelmassa Andalusian maaseudun kehittämiseksi esitetään toimenpidekehys, joka tähtää maatalousalan kehittämiseen sekä maataloustuotannon ja väestön aseman turvaamiseen.